**แผนกลยุทธ์วิจัย ประจำปี 2558-2559 (เพิ่มเติม)**

จากการประชุมกรรมการวิจัยครั้งที่ 3/2558 วันจันทร์ที่ 5 ตุลาคม 2558 ที่ประชุมได้มีมติรับรองการเพิ่มเติมแผนกลยุทธ์วิจัย ประจำปี 2558-2559 เพื่อดำเนินการตามข้อเสนอแนะจากการประเมินคุณภาพภายใน ประจำปี 2557 ดังสรุปต่อไปนี้

**กลยุทธ์ พัฒนาศักยภาพนักวิจัยในการผลิตผลงานวิจัย**

สนับสนุนอาจารย์คณะฯ เพื่อเข้าร่วมงานประชุมวิชาการระดับนานาชาติ งาน 14th APac-CHRIE 2016 ภายใต้หัวข้อ “Crisis Management and Business Continuity in the Tourism Industry” ณ โรงแรมดุสิตธานี กรุงเทพฯ ระหว่างวันที่ 11-13 พฤษภาคม 2559 จำนวน 4 คน (2 คน/สาขา) โดยประธานสาขาเป็นผู้คัดเลือกอาจารย์เพื่อเข้าร่วมและอาจารย์ที่ได้รับเลือกนั้นสามารถเข้าร่วมฟังหรือจะนําเสนอผลงานในงานดังกล่าวและเบิกจ่ายงบประมาณสนับสนุนจากฝ่ายวิจัย และเผยแพร่ความรู้ที่ได้จากการเข้าร่วมงานดังกล่าวให้อาจารย์ที่คณะฯ ทราบ

**กลยุทธ์ พัฒนาและปรับปรุงประสิทธิภาพระบบสนับสนุนงานวิจัยให้รองรับและขับเคลื่อนงานวิจัยอย่างต่อเนื่อง**

* **การพัฒนาฐานข้อมูลเพื่อการวิจัย โครงการ Phuket Tourist Experience Index (PTEI) Project**

***หลักการและเหตุผล***

ฐานข้อมูลที่ดีเป็นปัจจัยที่สําคัญของการพัฒนาการท่องเที่ยวที่ยั่งยืนของจังหวัดภูเก็ตเพราะผู้มีส่วนได้ส่วนเสียล้วนต้องใช้ข้อมูลเพื่อประกอบการตัดสินใจ ในปัจจุบัน หน่วยงานภาครัฐและภาคเอกชน อาทิ กระทรวง การท่องเที่ยวและกีฬา ตรวจคนเข้าเมือง บริษัท C9 เป็นต้น ได้จัดรวบรวมและเผยแพร่ข้อมูลพื้นฐาน เช่น สถิตินักท่องเที่ยว จํานวนผู้โดยสารชาวไทยและชาวต่างประเทศ อัตราการเข้าพักในโรงแรมในจังหวัดภูเก็ต อย่างไรก็ตาม ข้อมูลดังกล่าวนั้นเป็นข้อมูลพื้นฐานที่สําคัญ แต่ยังมีข้อมูลอีกหลายด้านที่มีความสําคัญต่อ การพัฒนาการท่องเที่ยวของจังหวัดภูเก็ตเช่นกันและยังไม่มีหน่วยงานใดที่ดําเนินการรวบรวมจัดเก็บและเผยแพร่อย่างเป็นระบบ อาทิ ความคิดเห็นของนักท่องเที่ยวต่อองค์ประกอบการท่องเที่ยวในจังหวัดภูเก็ต พฤติกรรมนักท่องเที่ยวที่คลอบคลุมกลุ่มนักท่องเที่ยวหลักของจังหวัด แนวโน้มพฤติกรรมของนักท่องเที่ยวในอนาคต เป็นต้น ดังนั้น คณะการบริการและการท่องเที่ยวควรเป็นที่พึ่งของอุตสาหกรรมและชุมชนด้วยการรวบรวมข้อมูลที่สําคัญและมีกระบวนการเผยแพร่ข้อมูลที่เป็นระบบ

***รายละเอียดโครงการ***

ฝ่ายวิจัยแต่งตั้งคณะทํางานเพื่อสร้างเครื่องมือการวิจัย (แบบสอบถาม) ที่รวบรวมข้อมูลที่สําคัญที่ประกอบด้วยระดับความพึงพอใจของนักท่องเที่ยวชาวไทยและชาวต่างประเทศต่อองค์ประกอบต่างๆ ของจังหวัดภูเก็ต พฤติกรรมของนักท่องเที่ยว แนวโน้มของพฤติกรรมของนักท่องเที่ยวในอนาคต และองค์ประกอบอื่นๆ ที่สําคัญ

การเก็บข้อมูลจะแบ่งเป็น 2 ช่วงเพื่อคลอบคลุมฤดูกาลการท่องเที่ยวของจังหวัด และจะจัดงานแถลงข่าวเพื่อเผยแพร่ข้อมูลดังกล่าวซึ่งจะแสดงให้เห็นถึงตัวชี้วัด (Index) ที่สําคัญของการท่องเที่ยวของจังหวัดภูเก็ต

นอกจากนี้ อาจารย์ของคณะฯ สามารถนําข้อมูลดิบที่ได้จากการเก็บข้อมูลเพื่อใช้ในการผลิตบทความเพื่อการวิจัยได้ โดยมีเงื่อนไขสําคัญคือ อาจารย์ที่ประสงค์จะใช้ข้อมูลจะต้องเขียน Letter of Intent ที่ระบุถึงรายละเอียดของการใช้ข้อมูล บทความที่ต้องการผลิตซึ่งบทความดังกล่าวจะต้องไม่ซํ้ากับหัวข้อที่คณะทํางานประสงค์จะดําเนินการเขียน และอาจารย์จะต้องไม่เผยแพร่ข้อมูลดิบให้แก่ผู้อื่น

**ผู้รับผิดชอบโครงการ**

ฝ่ายวิจัยและคณะทํางานโครงการประกอบด้วย

1. รศ.ดร. ปรารถนา กาลเนาวกุล หัวหน้าโครงการ
2. ดร.ตติยาพร  จารุมณีรัตน์ คณะทำงาน
3. ดร.พรพิษณุ  พรหมศิวะพัลลภ คณะทำงาน
4. อาจารย์ชัชวัล  วงศ์วัฒนกิจ คณะทำงาน
5. นางสาวกันญารัตณ์  รัญจุล เลขานุการ

**กลยุทธ์ เชื่อมโยงงานวิจัยกับระบบบัณฑิตศึกษาที่สอดคล้องกับทิศทางงานวิจัยของคณะฯ**

* **การบูรณาการบัณฑิตศึกษาและวิจัยเพื่ออุตสาหกรรมการบริการและการท่องเที่ยว**
  1. การถ่ายทอดผลงานวิจัยสู่ผู้ใช้ประโยชน์

คัดเลือกหัวข้องานวิจัยของอาจารย์และนักศึกษาระดับบัณฑิตศึกษาและจัดประชุมร่วมกับตัวแทนจากอุตสาหกรรมการบริการและการท่องเที่ยวเพื่อถ่ายทอดงานวิจัยดังกล่าว รวมทั้งระดมความคิดเห็นหัวข้อวิจัยที่ตรงกับความต้องการของอุตสาหกรรม

* 1. สนับสนุนทุนส่งเสริมศักยภาพบุคลากรที่ทำงานในอุตสาหกรรมการบริการและการท่องเที่ยว

จังหวัดภูเก็ต พังงา กระบี่และสุราษฎร์ธานี

**จัดสรรทุน**การศึกษาระดับบัณฑิตศึกษาเพื่อศึกษาต่อในหลักสูตรบริหารธุรกิจมหาบัณฑิต (หลักสูตรนานาชาติ) ทุนการศึกษามูลค่าไม่เกินร้อยละ 75 ของค่าธรรมเนียมการศึกษา (มูลค่าไม่เกิน 192,000 บาท/ทุน) จํานวน 8 ทุน คุณสมบัติหลักของผู้รับทุนประกอบด้วย

* บุคลากรที่กําลังทํางานในอุตสาหกรรมการโรงแรมและการท่องเที่ยวในเขตพื้นที่ จังหวัดภูเก็ต พังงา กระบี่และสุราษฎร์ธานี
* เน้นบุคลากรที่ทํางานในโรงแรมขนาดเล็ก-กลางที่ไม่เป็นโรงแรมในเครือข่าย Chain หรือสถานประกอบการการท่องเที่ยวขนาดเล็ก-กลาง
* ผู้สมัครรับทุนต้องมีหัวข้อวิทยานิพนธ์ที่เหมาะสมและตรงกับความเชี่ยวชาญของอาจารย์ประจําบัณฑิตศึกษา
* อาจารย์ประจําบัณฑิตศึกษาที่รับเป็นอาจารย์ที่ปรึกษาวิทยานิพนธ์ต้องร่วมเซ็นสัญญาเพื่อรับทุนวิจัย โดยมีหน้าที่รับผิดชอบหลักในการดูแลนักศึกษาด้านการทําวิทยานิพนธ์ และนักศึกษาที่รับทุนจะต้องดําเนินการจัดทําวิทยานิพนธ์และสําเร็จการศึกษาภายในระยะเวลาของหลักสูตร และหากนักศึกษาไม่สามารถจัดทําวิทยานิพนธ์และสําเร็จการศึกษาได้ นักศึกษาจะต้องปฏิบัติตามข้อกําหนดที่ฝ่ายวิจัยและหลักสูตรกําหนด
* คุณสมบัติอื่นๆ ตามที่คณะกรรมการบริหารหลักสูตรกําหนด

**กลยุทธ์** เพิ่มขีดความสามารถการแข่งขันของอุตสาหกรรมการบริการและการท่องเที่ยว โดยสร้างความร่วมมือกับหน่วยงานภายนอกเพื่อพัฒนาโจทย์วิจัยที่สามารถนำไปใช้ประโยชน์ได้อย่างชัดเจน

* โครงการประชุมทิศทางการวิจัย งานบริการวิชาการ งานวิชาการเพื่ออุตสาหกรรมการบริการและการท่องเที่ยวผู้บริหารคณะฯ พบปะพูดคุยร่วมกับภาคอุตสาหกรรมการบริการและการท่องเที่ยวเพื่อรวบรวมข้อมูลด้านโครงการวิจัยที่สามารถตอบสนองความต้องการของภาคอุตสาหกรรมและชุมชน โดยมีการดำเนินการดังนี้
  + - วันที่ 27 กันยายน 2558 ประชุมร่วมกับคุณวิจิตร ณ ระนองณ โรงแรมอินดิโก้เพิร์ล (รายงานการประชุมดังเอกสารแนบ)
    - วันที่ 30 กันยายน 2558 ประชุมร่วมกับตัวแทนภาคอุตสาหกรรมการบริการและการท่องเที่ยว ณ คณะการบริการและการท่องเที่ยว ดังรายนามต่อไปนี้ (รายงานการประชุมดังเอกสารแนบ)

|  |  |
| --- | --- |
| 1 | ดร. กฤษฎา ตันสกุล  นายกสมาคมโรงแรมไทยภาคใต้ |
| 2 | คุณสุพัตรา จารุอริยานนท์  นายกสมาคมโรงแรมหาดป่าตอง |
| 3 | คุณรังสิมันต์ กิ่งแก้ว  นายกสมาคมสปาจังหวัดภูเก็ต |
| 4 | คุณสุกฤษ โกยอัครเดช  กรรมการบริหารสมาคมธุรกิจการท่องเที่ยว จังหวัดภูเก็ต |

* + - วันที่ 30 ตุลาคม 2558 ประชุมร่วมกับ
    - อยู่ระหว่างการติดต่อประสานงานกับการท่องเที่ยวชุมชน